AP Photo/Xinhua, Qian Xian’an, arxiv Xitoy koinotga Yunhai-1 meteorologik yo‘ldoshini muvaffaqiyatli uchirdi. Bu haqda SINA portaliga iqtibos keltirgan holda TASS axborot agentligi xabar bermoqda. "Chanchjen-2D" raketa-tashuvchisi sun’iy yo‘ldosh bilan birga Tszyutsyuan kosmodromidan uchirildi. Telekommunikatsion yo‘ldosh Yer atmosferasini o‘rganish va ilmiy-texnik tajribalarni o‘tkazish uchun mo‘ljallangan. Ma’lum qilinishicha, sun’iy yo‘ldosh Xitoy aerokosmik ilmi va texnikasi korporatsiyasining Shanxaydagi bo‘limi tomonidan yaratilgan.